title: Предложение за решение на Европейския Парламент и на Съвета за изменение на Решение № 573/2007/ЕО за създаване на Европейски фонд за бежанци за периода от 2008 до 2013 г. като част от Общата програма „Солидарност и управление на миграционните потоци“ и за отмяна на Решение 2004/904/ЕО на Съвета {COM(2009) 447 окончателен} {SEC(2009) 1127} {SEC(2009) 1128}

text:
Важна правна забележка

|

52009PC0456

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 2.9.2009COM(2009) 456 окончателен2009/0127 (COD)Предложение заРЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТАза изменение на Решение № 573/2007/ЕО за създаване на Европейски фонд за бежанци за периода от 2008 до 2013 г. като част от Общата програма „Солидарност и управление на миграционните потоци“ и за отмяна на Решение 2004/904/ЕО на Съвета{ COM(2009) 447 окончателен}{SEC(2009) 1127}{SEC(2009) 1128}ОБЯСНИТЕЛЕН МЕМОРАНДУМЗаедно с настоящото предложение, Комисията приема Съобщение за изготвяне на Съвместна програма на ЕС за презаселване (COM (2009)). В него се обясняват мотивите, целите, контекстът и функционирането на Съвместната програма на ЕС за презаселване. По тази причина настоящият обяснителен меморандум следва да се чете в комбинация с това съобщение. С цел да се избегнат излишни повторения по-нататък се прави позоваване на това съобщение.1. Контекст на предложението-  Основания и цели на предложениетоЦелта на настоящото предложение е изменение на решението за създаване на Европейски фонд за бежанците с оглед на изготвянето на Съвместна програма на ЕС за презаселване. Що се отнася до целите на предложението, по-нататък се прави позоваване на Съобщението за изготвяне на Съвместна програма на ЕС за презаселване (COM (2009)).-  Общ контекст: Нови предизвикателства в рамките на политиката за предоставяне на убежище и изготвяне на Съвместна програма на ЕС за презаселване.Европейският фонд за бежанците (ЕФБ) е създаден с Решение № 573/2007/ЕО на Европейския парламент и на Съвета от 23 май 2007 г. за създаване на Европейски фонд за бежанци за периода от 2008 до 2013 г. като част от Общата програма „Солидарност и управление на миграционните потоци“ и за отмяна на Решение 2004/904/ЕО[1] на Съвета въз основа на член 63, параграф 2, буква б) от Договора за създаване на Европейската общност.Настоящото предложение за решение на Европейския парламент и на Съвета за изменение на решението за създаване на Европейски фонд за бежанци за периода от 2008 до 2013 г. и Съобщението на Комисията до Съвета и Европейския парламент за изготвяне на Съвместна програма на ЕС за презаселване са част от усилията на Европейския съюз да изготви Съвместна програма на ЕС за презаселване. Те представляват отговор на исканията на Съвета за представяне на предложение за изготвяне на Съвместна програма на ЕС за презаселване.Що се отнася до контекста, неотдавнашните развития и недостатъците на положението в момента се прави позоваване на Съобщението за изготвяне на Съвместна програма на ЕС за презаселване (COM (2009)).-  Съществуващи разпоредби в тази областНастоящото предложение цели изменение на решението за създаване на Европейски фонд за бежанци с оглед на изготвянето на Съвместна програма на ЕС за презаселване. Съществуващото решение за ЕФБ III съдържа няколко разпоредби относно презаселването.-  Съгласуваност с други политикиНастоящото предложение е изцяло съгласувано с политиките и целите, определени от ЕС през последните години, в областта на убежището. В съобщението за програмите за регионална закрила, прието от Комисията през септември 2005 г., бе посочено, че презаселването следва да има основна роля при предоставянето на помощ на трети държави и че Комисията ще разгледа необходимостта да се направи предложение за по-структуриран подход към дейностите по презаселване. В Плана за политика в областта на убежището, приет на 17 юни 2008 г., Комисията констатира, че презаселването следва да бъде доразработено и разширено, за да стане ефективен инструмент за закрила, който да бъде използван от ЕС за посрещане на нуждите на бежанците в трети държави и за изразяване на солидарност с трети държави, предоставящи първо убежище. На 24 юли 2008 г. Съветът прие заключения, в които приветства представянето от Комисията на Плана за политика в областта на убежището, предвиждащ представяне на предложение за разработване на Съвместна програма на ЕС за презаселване, в която държавите-членки могат да участват на доброволни начала. На 16 октомври 2008 г. Европейският съвет прие Европейския пакт за имиграция и убежище. В него се посочва, че сред новите инициативи, които следва да бъдат приети за завършване на създаването на Обща европейска система за убежище, сътрудничеството с ВКБООН следва да се подобри, за да се гарантира по-добра закрила на хората извън територията на Европейския съюз, които искат закрила, и по-специално чрез „постигане на напредък на доброволна основа към презаселване в рамките на Европейския съюз на лицата, които са под закрилата на Службата на върховния комисар на ООН за бежанците...“.2. Резултати от консултации със заинтересованите страни и оценка на въздействиетоСлед широка консултация с всички заинтересовани участници относно политиките в областта на убежището, чието начало бе поставено с публикуването през юни 2007 г. на Зелена книга за бъдещето на Общата европейска система за убежище (CEAS)[2], която разкри широкото схващане, че презаселването следва да има централна роля във външните политики на ЕС в областта на убежището, в Плана за политика в областта на убежището[3]бе направено заключението, че презаселването следва да бъде доразработено и разширено, за да стане ефективен инструмент за закрила, който да се използва от ЕС.Във връзка с това конкретно предложение, Комисията проведе консултации с всички държави-членки и други участници (ВКБООН, Международната организация за миграция (МОМ), Европейския съвет за бежанците и изгнаниците (ЕСБИ), НПО). Консултациите бяха проведени с помощта на въпросник, изпратен на всички държави-членки, през декември 2008 г. бе проведено заседание с група участници, през март 2009 г. бе проведено заседание с Комитета по имиграция и убежище, а ВКБООН, МОМ и ЕСБИ представиха коментари в писмен вид.За това предложение бе изготвена оценка на въздействието, в рамките на която бяха анализирани три различни варианта и два подварианта на политика, а така също и резултатите от тези варианти с оглед на ефективността им за постигане на целите и с оглед на въздействието им и политическата им приложимост и пропорционалност. В оценката на въздействието е включен подробен списък на консултираните страни.3. Правни елементи на предложението-  Обобщение на предлаганите меркиПредложените мерки целят изменение на решението за създаване на Европейски фонд за бежанци за периода от 2008 до 2013 г., за да се предостави допълнителна финансова помощ за презаселването на онези категории лица, които се определят ежегодно като общи приоритети на ЕС за презаселване за следващата година с решение на Комисията. Определянето на тези приоритети ще се извършва въз основа на индикативна прогноза за нуждите от презаселване, която ще се представя от ВКБООН през пролетта (средата на март) на всяка година в тясно сътрудничество с експертите по презаселване от държавите-членки, ВКБООН и други заинтересовани страни. За целта ще се организира годишна среща с участието на тези експерти. Въз основа на резултатите от срещата Комисията ще изготви проект на предложение за решение за определяне на общи приоритети на ЕС за презаселване и ще го представи за консултация на управителния комитет на Общата програма „Солидарност и управление на миграционните потоци“, включително на ЕФБ III. В рамките на двайсет календарни дни след приемането на решението на Комисията за общи приоритети на ЕС за презаселване, държавите-членки ще представят на Комисията приблизителния брой лица, които ще презаселят през следващата календарна година в съответствие с тези общи годишни приоритети на ЕС. Въз основа на тези ангажименти, държавите-членки ще получат допълнителна финансова помощ от 4 000 EUR за всяко лице, което трябва да бъде презаселено. Презаселването на специфични категории лица в съответствие с общите годишни приоритети на ЕС трябва да се извършва по искане на ВКБООН.-  Правно основаниеПредложението се основава на член 63, точка 2, буква б) от Договора за създаване на Европейската общност, което е правното основание на изменяния акт.-  Принцип на субсидиарност и принцип на пропорционалностУчастието на Общността в областта на предоставянето на убежище се основава на нуждата от солидарност между държавите-членки за справяне с предизвикателство, което в Европейски съюз без вътрешни граници не може да бъде преодоляно самостоятелно от отделните държави. Това доведе до приемането от законодателя на Общността на достижения на правото на Общността в областта на предоставянето на убежище въз основа на специално предназначени правни основания, предвидени в Договора.Необходимостта от действие относно Общата европейска система за убежище (CEAS) вече е била оценявана в предходни доклади за оценка на въздействието, и по-специално в оценката на въздействието на Плана за политика в областта на убежището, която посочи конкретно необходимостта да се разработи Съвместна програма на ЕС за презаселване. Европейският съвет и Европейският парламент отправиха многократни призиви за разработване на CEAS, включително на нейното външно измерение. Институциите на Съюза, ангажирани с подобряването на прилагането на достиженията на правото на Общността в областта на предоставянето на убежище, изразиха ясно виждането си, че укрепването на практическото сътрудничество между държавите-членки, а така също и засилването на външното измерение са основни приоритети.Същността на целите, които трябва да бъдат постигнати — повишаване на стратегическото използване на презаселването, разработване на външни политики в областта на убежището — налага инициативата да бъде предприета на равнището на ЕС. Другите общи цели също изискват действие на равнището на ЕС. Изготвянето на Съвместна програма на ЕС за презаселване ще бъде средство за гарантиране на участието на повече държави-членки в процеса на презаселване и за демонстриране на по-голяма солидарност от страна на ЕС с трети държави при приемането на бежанци.Пропорционалността на предложението бе оценена в Оценката на въздействието. Направена е оценка на това докъде следва да се простират мерките на ЕС и дали те са пропорционални на целите, които трябва да бъдат постигнати. Настоящото предложение представлява ефективен отговор на целите по пропорционален начин.4. Отражение върху бюджетаНастоящото предложение е в съответствие с отпускането и планирането на средства за Общата програма „Солидарност и управление на миграционните потоци“ до 2013 г. Освен това, настоящото предложение за изменение на решението на ЕФБ не променя общите цели на ЕФБ и финансовото му планиране до 2013 г. съгласно посоченото в предложението с дата 18 февруари 2009 г. за изменение на решението на ЕФБ с оглед на създаването на Европейска служба за подкрепа в областта на убежището[4].В резултат на настоящото предложение се предвиждат много ограничени допълнителни разходи за административните разходи (вж. приложението).5. Подробно обяснение на предложениетоЧлен 13, параграфи 4 и 5В член 13, параграфи 4 и 5 постановяват, че държавите-членки ще получават като допълнителна финансова помощ сумата от 4 000 EUR за всеки действително презаселен бежанец през съответната календарна година, който попада в една от специфичните категории, които ще се определят ежегодно с решение на Комисията като общи годишни приоритети на ЕС. Държавите-членки ще получават тази фиксирана сума за бежанец само еднократно, в случай че такъв бежанец попада в повече от една от специфичните категории. Тези годишни приоритети може да се отнасят до географски региони, националности или специфични категории бежанци, които трябва да бъдат презаселени.Член 13, параграф 6Член 13, параграф 6 постановява, че тези общи годишни приоритети на ЕС ще се определят ежегодно с решение на Комисията, прието след консултация с управителния комитет на Общата програма „Солидарност и управление на миграционните потоци“.Член 13, параграф 7В този параграф се предвижда нов срок за държавите-членки, в рамките на който те трябва да представят на Комисията приблизителния брой („да поемат ангажимент“) на лицата, които възнамеряват да презаселят през следващата календарна година в съответствие с тези общи годишни приоритети.Член 13, параграф 8В член 13, параграф 8 се предвижда, че резултатите и въздействието на финансовия стимул за дейностите по презаселване в съответствие с общите годишни приоритети на ЕС се включват в средносрочния и в окончателния доклад с оценка на изпълнението на ЕФБ от страна на държавите-членки и на Комисията.Член 20, параграфи 2 и 3, и параграф 5, трета алинеяВ тези параграфи се предвижда изготвянето на график на крайните срокове за представяне на ангажиментите, необходими за изчисляване на годишните средства, отпускани на държавите-членки, крайният срок за представяне на годишните програми от държавите-членки на Комисията и крайният срок за приемане на финансови решения от Комисията. В сравнение със сроковете, определени в текущата правна база, новите срокове са по-дълги поради новата процедура за приемане на общи годишни приоритети на ЕС за презаселване, които ще предшестват изчисляването на годишните средства, отпускани на държавите-членки.Член 35, параграф 5В този параграф се предвижда, че по отношение на фиксираната сума от 4 000 EUR за действително презаселено лице в съответствие с общите годишни приоритети на ЕС за презаселване ще се прилага правилото за допустимост. Фиксираната сума се отпуска като еднократна сума на стойност 4 000 EUR за всяко действително презаселено лице през съответната календарна година.2009/0127 (COD)Предложение заРЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТАзаизменение на Решение № 573/2007/ЕО за създаване на Европейски фонд за бежанци за периода от 2008 до 2013 г. като част от Общата програма „Солидарност и управление на миграционните потоци“ и за отмяна на Решение 2004/904/ЕО на СъветаЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 63, параграф 2, буква б) от него,като взеха предвид предложението на Комисията,като взеха предвид становището на Европейския икономически и социален комитет[5],като взеха предвид становището на Комитета на регионите[6],като действат в съответствие с процедурата, предвидена в член 251 от Договора[7],като имат предвид, че:(1) С оглед на изготвянето на Съвместна програма на ЕС за презаселване, насочена към увеличаване на ефекта от усилията на ЕС за презаселване при предоставянето на закрила на бежанците и максимално увеличаване на стратегическото въздействие на презаселването чрез по-добра насоченост към онези лица, които се нуждаят в по-голяма степен от презаселване, общите приоритети по отношение на презаселването следва да бъдат редовно формулирани на равнището на ЕС.(2) По тази причина е целесъобразно Комисията да взема решение относно общите годишни приоритети на ЕС за специфичните географски региони и националности, както и за специфичните категории бежанци, които да бъдат презаселени.(3) Отчитайки нуждите от презаселване, определени в решението на Комисията относно общите годишни приоритети на ЕС за презаселване, е необходимо да се предостави и допълнителна финансова помощ за презаселването на лица що се отнася до специфични географски региони и националности, както и за специфичните категории бежанци, които следва да бъдат презаселени, в случай че презаселването е определено като най-подходящия отговор на техните специални нужди.(4) В този контекст е целесъобразно да се адаптира графикът по отношение на крайния срок за представяне на необходимите данни за изчисляване на годишните средства, отпускани на държавите-членки, крайният срок за представяне на годишни програми от държавите-членки и крайният срок за приемане на финансови решения от Комисията.(5) Също така е необходимо да се установи правилото за допустимост на разходите за допълнителна финансова помощ за презаселване,ПРИЕХА НАСТОЯЩОТО РЕШЕНИЕ:Член 1Решение № 573/2007/ЕО на Европейския парламент и на Съвета се изменя както следва:1. Член 13, параграф 3 става член 13, параграф 4 и гласи, както следва:„Държавите-членки получават фиксираната сума от 4 000 EUR за всяко презаселено лице, което попада в една от категориите, определени в общите годишни приоритети на ЕС, установени в съответствие с член 13, параграф 6 по отношение на географските региони и националности, както и на специфичните категории бежанци, които трябва да бъдат презаселени.“2. Член 13, параграф 4 става член 13, параграф 5 и гласи, както следва:„В случаите, когато държава-членка презаселва лице, попадащо в повече от една от категориите, посочени в общите годишни приоритети на ЕС за презаселване в съответствие с член 13, параграф 6, тя получава фиксираната сума за това лице еднократно“.3. Член 13, параграф 5 става член 13, параграф 3.4. Член 13, параграф 6 се заменя със следния текст:„Комисията определя общите годишни приоритети на ЕС за презаселване в съответствие с процедурата, предвидена в член 52, параграф 2“.5. В член 13 се създава нов параграф 7 и гласи, както следва:„В срок от двайсет календарни дни след уведомяване за решението на Комисията за определяне на общи годишни приоритети на ЕС за презаселване в съответствие с член 13, параграф 6, държавите-членки представят на Комисията приблизителния брой на лицата, които ще презаселят в съответствие с тези общи годишни приоритети на ЕС през следващата календарна година. Комисията предава тази информация на Комитета, посочен в член 52“.6. В член 13 се създава нов параграф 8 и гласи, както следва:„Резултатите и въздействието на финансовия стимул за дейностите по презаселване в съответствие с общите годишни приоритети на ЕС се съобщават от държавите-членки в доклада, посочен в член 50, параграф 2 и от Комисията в доклада, посочен в член 50, параграф 3.7. Член 20, параграф 2 се заменя със следния текст:„Комисията предоставя на държавите-членки до 1 септември всяка година прогноза за сумите, които ще им бъдат отпуснати за следващата година в рамките на общия размер на отпуснатите средства според годишната бюджетна процедура, като тези суми се изчисляват по реда на член 13“.8. Член 20, параграф 3 се заменя със следния текст:До 1 декември всяка година държавите-членки представят на Комисията проект за годишна програма за следващата година, изготвен в съответствие с многогодишната програма и състоящ се от следните елементи:a) общите правила за подбор на проекти за финансиране по годишната програма;б) описание на дейностите за подпомагане по годишната програма;в) предложеното финансово разпределение на средствата на фонда между различните дейности по програмата; както и исканата сума за техническа помощ по член 16 за целите на изпълнението на годишната програма“.9. В член 20, параграф 5, третата алинея се заменя със следния текст:„Комисията приема решението за финансиране, одобряващо годишната програма, до 1 април на съответната година. Решението указва размера на сумата, отпусната на държавата-членка, и периода, за който разходите са допустими“.10. В член 35, се създава нов параграф 5 и гласи, както следва:„Фиксираната сума от 4 000 EUR за всяко презаселено лице, отпускана на държавите-членки, се предоставя под формата на еднократна сума за всяко действително презаселено лице“.Член […]Настоящото решение влиза в сила на [...] ден след неговото публикуване в Официален вестник на Европейския съюз .Член […]Адресати на настоящото решение са държавите-членки в съответствие с Договора за създаване на Европейската общност.Съставено в Брюксел на […] година.За Европейския парламент За СъветаПРИЛОЖЕНИЕ Допълнителни разходи за административните разходи, свързани с настоящото предложение в млн. EUR (до 3-тия знак след десетичната запетая) |2010 г. | 2011 г. | 2012 г. | 2013 г. | ОБЩО |18 01 02 11 01 — Командировки | 0,009 | 0,009 | 0,010 | 0,010 | 0,038 |18 01 02 11 02 — Срещи и конференции |18 01 02 11 03 — Заседания на комисии | 0,030 | 0,030 | 0,030 | 0,030 | 0,120 |18 01 02 11 04 — Проучвания и консултации |18 01 02 11 05 — Информационни системи |2. Общо други разходи за управление (18 01 02 11) | 0,039 | 0,039 | 0,040 | 0,040 | 0,158 |[1] ОВ L 144, 6.6.2007 г., стр. 1—21.[2] Зелена книга за бъдещата обща европейска система за убежище (COM (2007) 301).[3] Съобщение от Комисията до Европейския парламент, Съвета, Европейския икономически и социален комитет и Комитета на регионите: План за политика в областта на убежището: интегриран подход към закрилата в целия ЕС, COM(2008)360, окончателен.[4] COM(2009) 67 окончателен[5] OВ С […], […], стp. […].[6] OВ С […], […], стp. […].[7] OВ С […], […], стp. […].


               ЕВРОПЕЙСКА КОМИСИЯ
            Брюксел, 29.3.2017
            COM(2017) 146 final
            2017/0066(NLE)
            Предложение за
            РЕШЕНИЕ НА СЪВЕТА
            относно позицията, която да бъде заета от името на Европейския съюзв рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи(бюджетен ред 02 03 01 „Вътрешен пазар“ и бюджетен ред 02 03 04 „Механизми за управление на вътрешния пазар“)

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               За да осигури необходимата правна сигурност и хомогенност на вътрешния пазар, Съвместният комитет на ЕИП следва да включва всички релевантни разпоредби на законодателството на ЕС в Споразумението за ЕИП във възможно най-кратък срок след тяхното приемане, както и да дава възможност за участие на членуващите в ЕИП държави от ЕАСТ в дейностите и програмите на ЕС от значение за ЕИП.

               С проекта на решение на Съвместния комитет на ЕИП (приложен към предложението за решение на Съвета) се цели изменение на Протокол 31 към Споразумението за ЕИП относно сътрудничеството в специфични области извън четирите свободи, за да се позволи на членуващите в ЕИП държави от ЕАСТ (Норвегия, Исландия и Лихтенщайн) да участват в действията на Съюза, свързани с бюджетен ред 02 03 01 „Вътрешен пазар“ и бюджетен ред 02 03 04 „Механизми за управление на вътрешния пазар“, вписани в общия бюджет на Европейския съюза за финансовата 2017 година.

               •Съгласуваност с действащите разпоредби в тази област на политиката

               Приложеният проект на решение на Съвместния комитет е в пълно съответствие с целта на Споразумението за ЕИП да подпомага постоянното и балансирано укрепване на търговските и икономическите отношения между договарящите се страни, при еднакви условия на конкуренция и при спазване на същите правила за създаване на еднородно Европейско икономическо пространство.

               •Съгласуваност с други политики на Съюза

               Решението на Съвместния комитет е също така в съответствие с други политики на Съюза, по-специално посредством целта да се защити хомогенността на вътрешния пазар на ЕС.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

               Съгласно член 1, параграф 3 от Регламент (ЕО) № 2894/94 на Съвета
                  1
                относно условията за прилагане на Споразумението за Европейското икономическо пространство Съветът определя позицията, която да бъде приета от името на Съюза по отношение на подобни решения, въз основа на предложение на Комисията.

               В сътрудничество с ЕСВД Комисията представя проекта на решение на Съвместния комитет на ЕИП пред Съвета, който да го приеме като позиция на Съюза. Комисията се надява да има възможност да представи позицията на Съюза в рамките на Съвместния комитет на ЕИП възможно най-скоро.

               •Субсидиарност (при неизключителна компетентност)

               Предложението е в съответствие с принципа на субсидиарност по изложената по-долу причина.

               Целта на настоящото предложение, а именно да се гарантира хомогенността на вътрешния пазар, не може да бъде постигната в достатъчна степен от държавите членки и следователно, с оглед на действието, може да бъде постигната по-добре на равнището на Съюза.

               •Пропорционалност

                  В съответствие с принципа на пропорционалност предложението не надхвърля необходимото за постигането на целта му — да се гарантира хомогенността на вътрешния пазар.

               •Избор на инструмент

                  В съответствие с член 98 от Споразумението за ЕИП избраният инструмент е решение на Съвместния комитет на ЕИП. Съвместният комитет на ЕИП осигурява ефективното изпълнение и функциониране на споразумението за ЕИП. За тази цел той взема решения в случаите, предвидени в това споразумение.

               3.ОТРАЖЕНИЕ ВЪРХУ БЮДЖЕТА

                  Членуващите в ЕИП държави от ЕАСТ участват финансово в бюджетен ред 02 03 01 „Вътрешен пазар“ и бюджетен ред 02 03 04 „Механизми за управление на вътрешния пазар“. Точният размер на участието им ще бъде определен в съответствие с разпоредбите на Споразумението за ЕИП, след като настоящият проект на решение на Съвета бъде приет.

               4.ДРУГИ ЕЛЕМЕНТИ

               В съответствие с бюджетната политика на ЕС участието в дейност на ЕС е възможно само след като е изплатена съответната финансова вноска. Съгласно протокол 32 към Споразумението за ЕИП обаче годишната финансова вноска на членуващите в ЕИП държави от ЕАСТ се изплаща всяка година най-късно до 31 август, след като до 15 август Европейската комисия отправи покана на ЕС за внасяне на средства към членуващите в ЕИП държави от ЕАСТ .

               Ето защо, за да се покрие периодът между януари и август, проектът на решение на Съвместния комитет следва да се прилага с обратна сила от януари. По този начин се гарантира непрекъснатостта на сътрудничеството през цялата календарна година съгласно предвиденото в Споразумението за ЕИП.

               Прилагането със задна дата не засяга правата и задълженията на съответните лица и спазва принципа на оправданите правни очаквания.

               2017/0066 (NLE)

               Предложение за

               РЕШЕНИЕ НА СЪВЕТА

               относно позицията, която да бъде заета от името на Европейския съюз
                  в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи
                  (бюджетен ред 02 03 01 „Вътрешен пазар“ и бюджетен ред 02 03 04 „Механизми за управление на вътрешния пазар“)

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 114 във връзка с член 218, параграф 9 от него,

               като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство
                  2
               , и по-специално член 1, параграф 3 от него,

               като взе предвид предложението на Европейската комисия,

               като има предвид, че:

               (1)Споразумението за Европейското икономическо пространство
                  3
                (наричано по-нататък „Споразумението за ЕИП“) влезе в сила на 1 януари 1994 г.

               (2)Съгласно член 98 от Споразумението за ЕИП Съвместният комитет на ЕИП може да реши да измени, inter alia, Протокол 31 към Споразумението за ЕИП (наричан по-нататък„Протокол 31“).

               (3)Протокол 31 към Споразумението за ЕИП съдържа разпоредби относно сътрудничеството в специфични области извън четирите свободи.

               (4)Целесъобразно е да се разшири сътрудничеството между договарящите се страни по Споразумението за ЕИП по отношение на дейности на Съюза, финансирани от общия бюджет на Европейския съюз и свързани с функционирането и развитието на вътрешния пазар на стоки и услуги.

               (5)Поради това Протокол 31 към Споразумението за ЕИП следва да се измени, за да се даде възможност това разширено сътрудничество да започне от 1 януари 2017 г.

               (6)Позицията на Съюза в рамките на Съвместния комитет на ЕИП следва да се основава на приложения проект на решение,

               ПРИЕ НАСТОЯЩОТО РЕШЕНИЕ:

               Член 1

               Позицията, която да бъде приета от името на Съюза в рамките на Съвместния комитет на ЕИП във връзка с предложеното изменение на Протокол 31 към Споразумението за ЕИП относно сътрудничеството в специфични области извън четирите свободи, се основава на проекта на решение на Съвместния комитет на ЕИП, приложен към настоящото решение.

               Член 2

               Настоящото решение влиза в сила в деня на приемането му.

               Съставено в Брюксел на  година.

                     За Съвета

                     Председател

                     (1)
                  ОВ L 305, 30.11.1994 г., стр. 6—8.

                     (2)
                  ОВ L 305, 30.11.1994 г., стр. 6.

                     (3)
                  ОВ L 1, 3.1.1994 г., стр. 3.

    ---documentbreak---

               ЕВРОПЕЙСКА КОМИСИЯ
            Брюксел, 29.3.2017
            COM(2017) 146 final
            ПРИЛОЖЕНИЕ
            къмпредложение за Решение на Съвета относно позицията, която да бъде заета от името на Европейския съюзв рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи(бюджетен ред 02 03 01 „Вътрешен пазар“  и бюджетен ред 02 03 04 „Механизми за управление на вътрешния пазар“)

               ПРИЛОЖЕНИЕ

                  РЕШЕНИЕ НА СЪВМЕСТНИЯ КОМИТЕТ НА ЕИП № …/2017
                  от ... година
                  за изменение на Протокол 31 към Споразумението за ЕИП относно сътрудничеството в специфични области извън четирите свободи

               СЪВМЕСТНИЯТ КОМИТЕТ НА ЕИП,

               като взе предвид Споразумението за Европейското икономическо пространство („Споразумението за ЕИП“), и по-специално членове 86 и 98 от него,

               като има предвид, че:

               (1)Целесъобразно е да се продължи сътрудничеството между договарящите се страни по Споразумението за ЕИП по отношение на дейности на Съюза, финансирани от общия бюджет на Европейския съюз и свързани с функционирането и развитието на вътрешния пазар на стоки и услуги.

               (2)Освен това сътрудничеството на договарящите се страни по Споразумението за ЕИП следва да бъде разширено, за да включи дейности на Съюза, финансирани от общия бюджет на Европейския съюз и свързани с механизмите за управление на вътрешния пазар.

               (3)Поради това Протокол 31 към Споразумението за ЕИП следва да се измени, за да се даде възможност това разширено сътрудничество да започне от 1 януари 2017 г.,

               ПРИЕ НАСТОЯЩОТО РЕШЕНИЕ:

               Член 1

               В Член 7 от Протокол 31 към Споразумението за ЕИП:

               1.В параграф 12 думите „финансовата 2016 година“ се заменят с думите „финансовите години 2016 и 2017“.

               2.Добавя се следният параграф:

               „14.Считано от 1 януари 2017 г., държавите от ЕАСТ участват в дейностите на Съюза, свързани със следния бюджетен ред, вписан в общия бюджет на Европейския съюз за финансовата 2017 година:

               -Бюджетен ред 02 03 04: „Механизми за управление на вътрешния пазар“.“

               Член 2

               Настоящото решение влиза в сила в деня след внасянето на последната нотификация, предвидена в член 103, параграф 1 от Споразумението за ЕИП*.

                  1То се прилага от 1 януари 2017 г.

               Член 3

               Настоящото решение се публикува в раздела за ЕИП и в притурката за ЕИП към Официален вестник на Европейския съюз.

               Съставено в Брюксел на [...] година.

                     За Съвместния комитет на ЕИП

                     Председател

                     Секретари
                     на Съвместния комитет на ЕИП

                     (1)
                  [Без отбелязани конституционни изисквания.] [С отбелязани конституционни изисквания.]


               ЕВРОПЕЙСКА КОМИСИЯ
            Брюксел, 13.6.2017
            COM(2017) 316 final
            2017/0130(NLE)
            Предложение за
            РЕШЕНИЕ НА СЪВЕТА
            относно позицията, която да бъде приета от името на Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи(бюджетен ред 04 03 01 03)

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               За да осигури необходимата правна сигурност и хомогенност на вътрешния пазар, Съвместният комитет на ЕИП следва да включва всички релевантни законодателни актове на ЕС в Споразумението за ЕИП във възможно най-кратък срок след тяхното приемане, както и да дава възможност за участие на членуващите в ЕИП държави от ЕАСТ в дейностите и програмите на ЕС от значение за ЕИП.

               С проекта на решение на Съвместния комитет на ЕИП (приложен към предложението за решение на Съвета) се цели изменение на Протокол 31 към Споразумението за ЕИП относно сътрудничеството в специфични области извън четирите свободи, за да се позволи на членуващите в ЕИП държави от ЕАСТ (Норвегия, Исландия и Лихтенщайн) да продължат сътрудничеството в действията на Съюза, финансирани от общия бюджет на Европейския съюз и свързани със свободното движение на работници, координирането на системите за социална сигурност и мерките за мигрантите, включително мигрантите от трети държави (бюджетен ред 04 03 01 03), вписани в общия бюджет на Европейския съюза за финансовата 2017-а година.

               •Съгласуваност с действащите разпоредби в тази област на политиката

               Приложеният проект на решение на Съвместния комитет е в пълно съответствие с целта на Споразумението за ЕИП да подпомага постоянното и балансирано укрепване на търговските и икономическите отношения между договарящите се страни при еднакви условия на конкуренция и при спазване на същите правила за създаване на хомогенно Европейско икономическо пространство.

               •Съгласуваност с другите политики на Съюза

               Решението на Съвместния комитет е също така в съответствие с други политики на Съюза, по-специално с цел да се защити хомогенността на вътрешния пазар на ЕС.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

               Съгласно член 1, параграф 3 от Регламент (ЕО) № 2894/94 на Съвета
                  1
                относно условията за прилагане на Споразумението за Европейското икономическо пространство Съветът определя въз основа на предложение на Комисията позицията, която да бъде заета от името на Съюза по отношение на подобни решения.

               В сътрудничество с ЕСВД Комисията представя проекта на решение на Съвместния комитет на ЕИП пред Съвета, който следва да го приеме като позиция на Съюза. Комисията се надява да има възможност да представи позицията на Съюза в рамките на Съвместния комитет на ЕИП възможно най-скоро.

               •Субсидиарност (при неизключителна компетентност)

               Предложението е в съответствие с принципа на субсидиарност по следната причина:

               Целта на настоящото предложение, а именно да се гарантира хомогенността на вътрешния пазар, не може да бъде постигната в достатъчна степен от държавите членки, вследствие на което може, поради последиците, да бъде постигната по-добре на равнището на Съюза.

               •Пропорционалност

                  В съответствие с принципа на пропорционалност предложението не надхвърля необходимото за постигането на целта му — да се гарантира хомогенността на вътрешния пазар.

               •Избор на инструмент

                  В съответствие с член 98 от Споразумението за ЕИП избраният инструмент е решение на Съвместния комитет на ЕИП. Съвместният комитет на ЕИП осигурява ефективното изпълнение и функциониране на Споразумението за ЕИП. За тази цел той взема решения в случаите, предвидени в това споразумение.

               3.ОТРАЖЕНИЕ ВЪРХУ БЮДЖЕТА

                  Членуващите в ЕИП държави от ЕАСТ участват финансово в бюджетен ред 04 03 01 03 „Свободно движение на работници, координиране на схемите за социална сигурност и мерки за мигрантите, включително мигрантите от трети държави“. Точният размер на участието им ще бъде определен в съответствие с разпоредбите на Споразумението за ЕИП, след като настоящият проект на решение на Съвета бъде приет.

               4.ДРУГИ ЕЛЕМЕНТИ

               В съответствие с бюджетната политика на ЕС всяко участие в дейност на ЕС може да бъде осъществено само след като бъде изплатена съответната сума за финансово участие. Въпреки това, в съответствие с протокол 32 към Споразумението за ЕИП, сумата за годишното финансово участие на членуващите в ЕИП държави от ЕАСТ се изплаща всяка година до 31 август след поканата от ЕС за внасяне на средства, съставена от Европейската комисия и представена на членуващите в ЕИП държави от ЕАСТ до 15 август.

               Ето защо, за да се покрие периодът между януари и август, проектът на решение на Съвместния комитет следва да се прилага с обратно действие от януари. По този начин се осигурява непрекъснатост на сътрудничеството, както е предвидено в Споразумението за ЕИП, през цялата календарна година.

               Обратното действие не засяга правата и задълженията на съответните лица и е в съответствие с принципа на оправданите правни очаквания.

               2017/0130 (NLE)

               Предложение за

               РЕШЕНИЕ НА СЪВЕТА

               относно позицията, която да бъде приета от името на Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи
                  (бюджетен ред 04 03 01 03)

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално членове 46 и 48 във връзка с член 218, параграф 9 от него,

               като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство
                  2
               , и по-специално член 1, параграф 3 от него,

               като взе предвид предложението на Европейската комисия,

               като има предвид, че:

               (1)Споразумението за Европейското икономическо пространство
                  3
                (наричано по-нататък „Споразумението за ЕИП“) влезе в сила на 1 януари 1994 г.

               (2)Съгласно член 98 от Споразумението за ЕИП Съвместният комитет на ЕИП може да реши да измени, inter alia, Протокол 31 към Споразумението за ЕИП (наричан по-нататък „Протокол 31“).

               (3)Протокол 31 към Споразумението за ЕИП съдържа специфични разпоредби относно сътрудничеството в специфични области извън четирите свободи.

               (4)Целесъобразно е да се продължи сътрудничеството между договарящите се страни по Споразумението за ЕИП в действията на Съюза, финансирани от общия бюджет на Европейския съюз и свързани със сътрудничество относно свободно движение на работници, координиране на системите за социална сигурност и мерки за мигрантите, включително мигрантите от трети държави.

               (5)Поради това Протокол 31 към Споразумението за ЕИП следва да бъде изменен, за да може това разширено сътрудничество да продължи и след 31 декември 2016 г.

               (6)С оглед на това позицията на Съюза в рамките на Съвместния комитет на ЕИП следва да се основава на приложения проект на решение,

               ПРИЕ НАСТОЯЩОТО РЕШЕНИЕ:

               Член 1

               Позицията, която да бъде приета от името на Съюза в рамките на Съвместния комитет на ЕИП във връзка с предложеното изменение на Протокол 31 към Споразумението за ЕИП относно сътрудничеството в специфични области извън четирите свободи, се основава на проекта на решение на Съвместния комитет на ЕИП, приложен към настоящото решение.

               Член 2

               Настоящото решение влиза в сила в деня на приемането му.

               Съставено в Брюксел на  година.

                     За Съвета

                     Председател

                     (1)
                  ОВ L 305, 30.11.1994 г., стр. 6.

                     (2)
                  ОВ L 305, 30.11.1994 г., стр. 6.

                     (3)
                  ОВ L 1, 3.1.1994 г., стр. 3.

    ---documentbreak---

               ЕВРОПЕЙСКА КОМИСИЯ
            Брюксел, 13.6.2017
            COM(2017) 316 final
            ПРИЛОЖЕНИЕ
            към Предложение зарешение на Съветаотносно позицията, която да бъде приета от името на Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи(бюджетен ред 04 03 01 03)

               ПРИЛОЖЕНИЕ

                  РЕШЕНИЕ НА СЪВМЕСТНИЯ КОМИТЕТ НА ЕИП № …/2017

                  за изменение на Протокол 31 към Споразумението за ЕИП
                  относно сътрудничеството в специфични области извън четирите свободи

               СЪВМЕСТНИЯТ КОМИТЕТ НА ЕИП,

               като взе предвид Споразумението за Европейското икономическо пространство („Споразумението за ЕИП“), и по-специално членове 86 и 98 от него,

               като има предвид, че:

               (1)Целесъобразно е да се продължи сътрудничеството между договарящите се страни по Споразумението за ЕИП в действията на Съюза, финансирани от общия бюджет на Европейския съюз и свързани със свободното движение на работници, координирането на системите за социална сигурност и мерките за мигрантите, включително мигрантите от трети държави.

               (2)Поради това Протокол 31 към Споразумението за ЕИП следва да се измени, за да се даде възможност това разширено сътрудничество да започне от 1 януари 2017 г.,

               ПРИЕ НАСТОЯЩОТО РЕШЕНИЕ:

               Член 1

               В член 5, параграфи 5 и 13 от Протокол 31 към Споразумението за ЕИП думите „и 2016“ се заменят с думите „, 2016 и 2017“.

               Член 2

               Настоящото решение влиза в сила в деня след внасянето на последната нотификация, предвидена в член 103, параграф 1 от Споразумението за ЕИП
                  1*.

               То се прилага от 1 януари 2017 г.

               Член 3

               Настоящото решение се публикува в раздела за ЕИП и в притурката за ЕИП към Официален вестник на Европейския съюз.

               Съставено в Брюксел на […] година.

                     За Съвместния комитет на ЕИП

                     Председател

                     Секретари
                     на Съвместния комитет на ЕИП

                     (1)
                  [Без отбелязани конституционни изисквания.] [С отбелязани конституционни изисквания.]